གྱིས་བསྐོར་བར་བསམ་ནས་འགྲོ། གཤང་གཅི་འདོར་བ་ན་ལས་དང་ཉོན་མོངས་པའི་མི་གཙང་བ་འདོར་བར་བསམ་
མོ། སྒོ་གཅོད་པའི་ཚེ་སེམས་ཅན་རྣམས་ངན་སོང་གསུམ་དུ་སྐྱེ་བའི་སྒོ་བཅད་པར་བསམ། སྤྱིར་སྡིག་པ་བཤགས་པ་ལ་སྔ་མ་ལ་འགྱོད་སེམས་དང༌།
ཕྱི་མ་ལ་སྡོམ་སེམས་སྡིག་ལྟུང་གི་རང་བཞིན་གཏན་ལ་ཕབ་པའི་ལྟ་བའི་རྩིས་ཟིན་པའི་སེམས་ཁྱད་པར་ཅན་གསུམ་ཚང་བའི་སྒོ་ནས་བཤགས་དགོས་
ལ། རང་ཅག་གྲྭ་བ་རྣམས་ཀྱིས་དཀོར་ལ་སྤྱད་པས་སྔ་མ་ལ་འགྱོད་སེམས་བསྐྱེད་ནུས་ཀྱང་ཕྱི་མ་ལ་སྡོམ་སེམས་བྱེད་པ་ཤིན་ཏུ་དཀའ་བར་བདག་གི་
བླ་མ་རིན་པོ་ཆེ་ནས་གསུངས་ལ། དཀོར་གང་ལ་བརྟེན་ནས་འབྱུང་བ་ཡང་ཤིན་ཏུ་ཕྲ་བས་ཤེས་པར་དཀའ་ཤིང༌། ཉེས་དམིགས་ཀྱང་ཤིན་ཏུ་ཆེ་བ་
ཡིན་ཏེ། དཔེར་མཚོན་ན་ཧོར་སྨིན་གྲོལ་ཆོས་ཀྱི་རྒྱལ་པོ་ཐོག་མར་གྲྭ་སར་བྱོན་ནས་སློབ་གཉེར་མཛད་ཅིང་སྐུ་ན་གཞོན་པས་སྐབས་སུ། པཎ་ཆེན་
གོང་མ་བློ་བཟང་ཆོས་ཀྱི་རྒྱལ་མཚན་ལ་སྐྱེ་བརྟག་ཞུས་པར་བདེ་བ་ཅན་དུ་སྐྱེ་བར་བཀའ་གནང༌། དེ་ཡང་སྔོན་གྱི་བག་ཆགས་སད་པའི་སྐལ་ལྡན་གྱི་
སྐྱེས་བུ་ཡིན་པས་མྱུར་དུ་མཁས་པ་ཆེན་པོར་གྱུར་ཏེ། དེ་ནས་ཧར་ལྡོང་ཁམས་ཚན་གྱི་དགེ་རྒན་གྱི་རེས་མོས་བབས་ཏེ་ཧར་ལྡོང་གི་རྒན་པ་རྣམས་
ལ་གནང་བ་ཞུས་པས། ད་ཐག་ཆོད་གྲུབ་པས་གནང་བ་མི་འོང་ཁྱོད་གྲྭ་སར་སྡོད་ན་དགེ་རྒན་གྱིས་མི་སྡོད་ན་ཁྱོད་རང་གིས་ཤེས་ཟེར་བ་ན། ཐབས་
མེད་པར་གྱུར་ནས་དཀོར་ལ་བག་ཡོད་ཀྱི་འཛེམ་ཆ་དང་བཅས་ཏེ་ལོ་གཅིག་ཏུ་ཁམས་ཚན་གྱི་དགེ་རྒན་མཛད་ནས་ད་ང་ལ་དཀོར་གྱིས་ཉེས་པ་བྱུང་
ངམ་མ་བྱུང་སྙམ་དུ་དགོངས་ནས། ཡང་པཎ་ཆེན་སྐུ་གོང་མ་ལ། མིང་འདི་འདྲ་ཞིག་གི་གྲྭ་པ་སྐྱེ་པ་ཕྱི་མ་གང་དུ་སྐྱེ་ཞེས་ཞུས་པ་ན་དམྱལ་བར་སྐྱེ་ཞེས་
ལུང་བསྟན་བྱུང་བ་ན། དཀོར་གྱི་ཉེས་པ་ཤིན་ཏུ་ཕྲ་བས་ང་ལ་དེ་ལྟར་བྱུང་པ་ལས་འོས་མེད། འོན་ཀྱང་ད་འདི་ལས་ཐར་པའི་ཐབས་བྱའོ་སྙམ་ནས་བླ་
མའི་དྲུང་དུ་སོང་སྟེ་ཞུས་པས། དེའི་ཞལ་ནས། སྤྱིར་སྡིག་པ་དང་ཁྱད་པར་དུ་དམ་ཚིག་ཉམས་པ་དང་དཀོར་སྦྱོང་བ་ལ་འདི་མཆོག་ཏུ་གྱུར་པ་ཡིན་ཞེས།
རྡོ་རྗེ་མཁའ་འགྲོའི་སྦྱིན་བསྲེགས་ལུང་ཁྲིད་དམིགས་རིམ་དང་བཅས་པ་གནང་པས། དེ་མང་དུ་མཛད་པའི་རྨི་ལྟས་སུ་སྡིག་སྒྲིབ་དག་པའི་རྟགས་མང་
དུ་བྱུང་ནས། ཡང་པཎ་ཆེན་རིན་པོ་ཆེར་སྐྱེ་བརྟག་ཞུས་པས་བདེ་བ་ཅན་དུ་སྐྱེ་བའི་ལུང་བསྟན་བྱུང་བར་གྲགས་དེ་འདྲ་བའི་སྐྱེས་ཆེན་དམ་པ་རྣམས་
ལ་ཡང་དེ་བཞིན་བྱུང་ན་རང་ཅག་ཐ་མལ་པ་རྣམས་ལ་ལྟ་ཅི་སྨོས། དེས་ན་བླ་མའི་རྣལ་འབྱོར་འདིའི་སྒོ་ནས་དཀོར་སྦྱོང་བ་ལ་གཙོ་བོར་གོས་དང་ཟས་
ལ་བརྟེན་པ་གཉིས་ཡོད་པ་ལས། གོས་ནི་སྙིང་གའི་བླ་མ་འཇམ་པའི་དབྱངས་ལ་ལྷ་རྫས་ཀྱི་ན་བཟའ་ཕུལ་བར་བསམ་ནས་ལོངས་སྤྱད་པ་དང༌། ཟས་
ནི་སྟན་ལ་འདུག་ནས་བཟའ་བཏུང་ལ་ལོངས་སྤྱོད་པའི་ཚེ་སྙིང་གའི་བླ་མ་འཇམ་དབྱངས་ལ་མཆོད་པ་ཕུལ་བར་བསམ། དེ་ལྟར་སྤྱད་པས་དཀོར་མ་
བྱུང་བའི་སྟེང་དུ་མཆོད་པ་ཕུལ་བའི་བསོད་ནམས་ཀྱི་ཚོགས་བསགས་པར་འགྱུར་བས། ལས་དང་པོ་པ་རྣམས་ལ་གོམ་པའི་ཕྱིར་དུ་མིད་ཐེབ་རེ་མཛུབ་
མོ་ལྟ་བུར་བགྲངས་ནས་བཅུ་ཚང་བ་ལྟ་བུ་ལ་བླ་མ་འཇམ་དབྱངས་ལ་མཆོད་པ་ཕུལ་བ་ལ་དགའ་བ་བསྒོམ་ཞིང་དེ་ལས་བྱུང་བའི་དགེ་བ་བསྔོ་བར་
11

ཀུན་མཁྱེན་གསུང་འབུམ་༼བ༽
བྱེད་པ་གནད་དུ་ཆེ། གཞན་ཡང་ཆག་མེད་ཀྱི་ཁ་ཏོན་དང་དཔེ་ཆ་བལྟ་བ་ཚ་ཚ་འདེབས་པ་སོགས་ཀྱང་ཐུན་མཚམས་སུ་བྱའོ། །ཐུན་གཉིས་པ་ལ་ཐོག་
མར་སྐྱབས་འགྲོ་ནས་ཤིས་བརྗོད་ཀྱི་བར་སྔར་དང་འདྲ་ལ། ཁྱད་པར་ནི་མདུན་གྱི་བླ་མ་འཇམ་དབྱངས་དེ་ཉིད་སྙིང་གར་སྤྱན་འདྲེན་པའི་ཆེད་དུ་སྙིང་
གའི་པདྨའི་ཁ་འུབ་སྟེ་འདུས་པར་རང་སར་གྲོལ་ཏེ། དམིགས་བརྩེ་མ་དང༌། ཨ་ར་པ་ཙ་ནའི་ཡི་གེ་རྣམས་པདྨའི་འདབ་མ་སོ་སོར་འཕྱར་ནས་འདུག་
པར་བསམ། དེ་ནས་སྙིང་གའི་བླ་མ་འཇམ་དབྱངས་ཀྱི་རྣམ་པ་གསལ་བཏབ་སྟེ་དེ་ལ་སེམས་བཟུང༌། དེ་ལས་སེམས་གཡོ་བ་ན་རྗེ་བདག་ཉིད་ཆེན་
པོའི་རྣམ་ཕར་བསྒྱུར་ནས་དེ་ལ་སེམས་འཛིན་དེ་ལས་སེམས་འཕྲོ་བ་ན་དྲིན་ཅན་རྩ་བའི་བླ་མའི་རྣམ་པར་བསྒྱུར་ནས་དེ་ལ་སེམས་འཇོག །དེ་ལས་
སེམས་གཡེང་བ་ན་རང་གི་སེམས་ཀྱི་ངོ་བོ་དྷཱིཿཡིག་དམར་སེར་གྱི་རྣམ་པར་བསྒྱུར་ནས་དེ་ལ་སེམས་གཏད་དེ་བཟུང་ལ། དེ་ནས། རང་གི་མདུན་དུ་
བསྒོམ་པའི་བླ་མ་འཇམ་པའི་དབྱངས་དེ་ཉིད་སྔར་ལུགས་བཞིན་སྙིང་གར་རིམ་པས་སྤྱན་དྲངས་པ་སོགས་བྱའོ། །དེའི་རྗེས་ལ་ཐུན་ཇི་ཙམ་བྱས་ཀྱང་
འདི་དང་འདྲ། ཐུན་ཐ་མའི་ཐུན་གྲུབ་ནས། ཉལ་བའི་རྣལ་འབྱོར་རན་པ་ཙམ་བྱའོ། །སྤྱིར་ནི་དུས་རྒྱུན་དུ་རང་གི་ལུས་ངག་ཡིད་གསུམ་དང་བླ་མ་འཇམ་
དབྱངས་ཀྱི་སྐུ་གསུང་ཐུགས་དབྱེར་མེད་དུ་བསམ་པར་བྱེད་པ་དང༌། ཉལ་པའི་ཚེ་གློ་གཡས་པ་ཕབ་སྟེ། ལག་པ་གཡས་པའི་མཐིལ་འགྲམ་པ་གཡས་
པའི་འོག་ཏུ་བཅུག་རྐང་པ་གཡོན་པ་གཡས་པའི་སྟེང་དུ་བཞག །ལག་པ་གཡོན་པ་བརླའི་སྟེང་དུ་བཞག་སྟེ། སེང་གེ་ལྟར་ཉལ་ནས་རང་གི་སྙིང་ནང་
གི་རྗེ་བཙུན་འཇམ་པའི་དབྱངས་རྗེ་བདག་ཉིད་ཆེན་པོ་དྲིན་ཅན་རྩ་བའི་བླ་མ་དྷཱིཿདམར་སེར་རང་སེམས་ལྔ་དབྱེར་མེད་ངོ་བོ་གཅིག་ཏུ་གྱུར་པའི་བླ་མ་
འཇམ་དབྱངས་དེ་ཉིད་ལ་སེམས་གཏད་དེ་མ་གཡེངས་པའི་ངང་ནས་ཉལ་ཏེ་སད་པའི་ཚེ་ན་ཡང་བླ་མ་འཇམ་དབྱངས་དེ་ཉིད་བསམ་བཞིན་དུ་ལྡང་ལ།
'་ཏེ་བརྗེད་ན་དེ་ལ་འགྱོད་སེམས་དྲག་པོ་བསྐྱེད་ནས་ཡང་ཡང་བསམ་ན་རྗེས་སུ་བརྗེད་པ་མེད་པར་བསམ་བཞིན་ལྡང་ནུས་པར་འགྱུར་བས་འདི་
ལ་འབད་པར་བྱའོ། གོས་གྱོན་པའི་ཚེ་སྔར་ལྟར་བླ་མ་འཇམ་པའི་དབྱངས་ལ་ལྷ་རྫས་ཀྱི་ན་བཟའ་ཕུལ་བར་བསམ། འཁྲུས་བྱས་པའི་ཚེ་ཁྲུས་ཀྱི་ལྷ་
མོས་བླ་མ་འཇམ་པའི་དབྱངས་ལ་སྐུ་ཁྲུས་གསོལ་བར་བསམ། རང་གི་ལུས་རིལ་བོ་ལ་ན་ཚ་བྱུང་ན་རང་གི་ལུས་བླ་མ་འཇམ་དབྱངས་ཀྱི་རྣམ་པར་
བསྒྱུར་ནས་ཡང་དང་ཡང་དུ་བསམ། ལུས་ཀྱི་ཆ་ཤས་གཅིག་ན་ན་གནས་དེ་ཉིད་དུ་ན་ཚ་དེ་ཉིད་བླ་མ་འཇམ་དབྱངས་ཀྱི་རྣམ་པར་བསྒྱུར་ནས་བསྒོམས།
རྨི་ལམ་བརྟག་པར་འདོད་ན་ཉལ་བའི་ཚེ་རང་གི་མགྲིན་པར་བླ་མ་འཇམ་པའི་དབྱངས་གསལ་བཏབ་སྟེ། དེ་ལ་སེམས་གཏད་བཞིན་དུ་ཉལ་ན་རྨི་ལམ་
གསལ་བར་འབྱུང་ངོ་། །གཞན་ཡང་རྩོད་པ་བྱེད་པའི་ཚེ་རྒོལ་བ་བོ་དེས་རང་གི་སྙིང་གའི་བླ་མ་འཇམ་པའི་དབྱངས་དང་རྩོད་པ་བྱེད་པར་བསམ།
འཇིགས་སྐྲག་དངངས་གསུམ་དང་གཞན་གྱིས་བསྙོན་དྲག་པོ་བཙུགས་པའི་ཚེ་དང་འདོད་ཆགས་ཞེ་སྡང་གཏི་མུག་སེམས་ཤུགས་དྲག་པོ་སྐྱེས་པའི
ཚེ་སྙིང་ནང་གི་བླ་མ་འཇམ་པའི་དབྱངས་ཀྱི་རྣམ་བ་དྲན་ཏེ་དེ་ལ་སེམས་གཏོད་པར་བྱའོ། །གལ་ཏེ་འདི་དང་འདི་ལྟ་བུ་མ་བསམ་པར་བརྗེད་ན་སྔ་མ་
12

བླ་མའི་རྣལ་འབྱོར་ཙིནྟ་མ་ཎིའི་འཕྲེང་མཛེས།
ལ་འགྱོད་ཅིང་ཕྱི་མ་ལ་སྡོམས་སེམས་ཀྱིས་བསམ་པའི་ཐབས་ལ་འབད་དགོས་སོ། །ཡང་རྒྱུན་དུ་གོམས་པའི་ཆེད་དུ་རྟ་བུབ་པ་དང༌། རང་འཕར་བ་
ལྟ་བུ་ལ་སྙིང་གའི་བླ་མ་འཇམ་དབྱངས་ལ་སེམས་གཏད་ཅིང༌། ངག་ཏུ་བླ་མ་རིན་པོ་ཆེ་ཞེས་བརྗོད་པ་ལྟ་བུ་ལ་འབད་པ་གནད་ཆེའོ། །འཚམས་ལ་
བསྡད་པ་མ་ཡིན་པར་རྒྱུན་པར་གྱི་ཉམས་ལེན་བྱེད་པ་པོས་ནི་ཞོག་ཀ་ལྟ་བུར་བླ་མའི་རྣལ་འབྱོར་བསྒོམ་པ་ན་ཐོག་མར་སྐྱབས་འགྲོ་ནས་དམིགས་བརྩེ་
མ་ཚར་ལྔའི་བར་སྔོན་དུ་བཏང་ནས། མདུན་དུ་བསྒོམས་པའི་བླ་མ་འཇམ་དབྱངས་དེ་ཉིད་སྙིང་གར་སྤྱན་མ་དྲངས་པར་མདུན་དུ་བསྐྱེད་པ་དེ་ཀར་བཞག་
ནས། ལངས་ནས་འགྲོ་བའི་ཚེ་མདུན་གྱི་བླ་མ་འཇམ་དབྱངས་དེ་ཉིད་ལ་བསྐོར་བ་བྱེད་པར་བསམ། སྤྱོད་ལམ་འགྲོ་འདུག་གང་གི་ཚེ་ན་ཡང་ཕྱག་མཆོད་
དང་སྡིག་པ་བཤགས་པ་སོགས་བླ་མ་འཇམ་དབྱངས་དེ་ཉིད་ཀྱི་སྤྱན་སྔར་བྱེད་པ་དང༌། ཡང་མཚམས་མཚམས་ལ་དམིགས་བརྩེ་མ་བཟླ་འདོད་ན་ལྔ་
པའི་དམིགས་པ་གསལ་བཏབ་སྟེ་འདོན་ནོ། །ནད་པའི་སེམས་ཅན་ལ་ཕན་འདོགས་པའི་ཆེད་ཡིན་ན་རང་གི་གནས་གསུམ་དུ་འཁོད་པའི་འོད་ཟེར
གསུམ་ནད་པ་དེའམ་དེ་ལ་ཕན་པའི་སྨན་ལྟ་བུ་ལ་ཕོག་པར་བྱས་ནས་དམིགས་བརྩེ་མ་ལྔ་པའི་དམིགས་པ་བཞིན་འདོན་པའི་ཚེ་རྐང་པ་དང་པོ་གསུམ་
གྱི་སྐབས་སུ་ཨོཾ་ཨཱཿཧཱུཾ་གི་ཡི་གེ་གསུམ་འོད་ཟེར་དེའི་སྟེང་ནས་བརྒྱུད་དེ་འོང་ནས་འབྱར་བའི་ཚུལ་དུ་འདུག་པར་བསམ། གསོལ་ཞེས་པའི་ཚེ་སེམས་
ཅན་འདིའི་ནད་བསལ་བར་མཛད་དུ་གསོལ་ཞེས་ཞུ་བར་བསམ། འདེབས་ཞེས་པའི་ཚེ་བླ་མ་འཇམ་དབྱངས་དེ་ཉིད་ཀྱིས་བརྩེ་བཞིན་དུ་གནང་བའི་
རྣམ་པ་བསྟན་མ་ཐག་ཡི་གེ་གསུམ་དེ་ལ་ཐིམ་པས་ཕན་པར་བསམ་མོ། །སླར་ཡང་དམིགས་བརྩེ་མ་དམིགས་པ་བཞིན་འདོན་པའི་སྒོ་ནས་རང་གི་
གནས་གསུམ་དུ་འོད་ཟེར་གསུམ་འཁོད་པར་བསམ་མོ། །དེས་ནས་མཚན་མོ་ཉལ་བའི་ཚེ་ན་མདུན་གྱི་བླ་མ་འཇམ་དབྱངས་དེ་ཉིད་རང་གི་སྙིང་གར་
སྤྱན་འདྲེན་ནོ། །དེ་ལས་གཞན་རྣམས་སྔར་དང་འདྲའོ། །སྤྱིར་སྙིང་གའི་པདྨའི་བཅིངས་ཐག་སྙིང་གར་བླ་མ་སྤྱན་འདྲེན་པའི་སྐབས་དང་འཆི་བའི་ཚེ་
འགྲོལ་ལ་དེ་གཉིས་ལས་གཞན་དུ་མི་འགྲོལ་ལོ། །འཆི་བའི་དུས་སུ་འགྲོལ་བའི་རྒྱུ་མཚན་ནི་འཕོ་བ་བྱེད་པའི་ཆེད་དུ་ཡིན་ལ། སྤྱིར་འཕོ་བ་བྱེད་ཚུལ་
དུ་མ་ཡོད་ཀྱང་འདིར་བླ་མའི་རྣལ་འབྱོར་ལ་བརྟེན་ནས་འཕོ་བ་བྱེད་པ་འདི་རང་ཁོ་ན་ལ་བྱེད་པ་ཡིན་ལ། དེའི་ཚུལ་ནི་འཆི་ལྟས་བརྟག་ལ་འཆི་ལྟས་
བྱུང་བ་ན། དེ་ལ་ངེས་མ་ངེས་ཀྱི་ལྟས་གཉིས་ཡོད་པའི་མ་ངེས་པའི་རྟགས་བྱུང་ན་བཟློག་པའི་ཐབས་བྱེད་ལ། ངེས་པའི་ལྟས་བྱུང་ན་རྟགས་དེ་ཤེས་
པར་བྱས་ནས་འཆི་བའི་དུས་སུ་སླེབས་པ་ན་བླ་མ་མཆོག་གསུམ་གྱི་བྱིན་རླབས་ཀྱིས་འཆི་བའི་དུས་ཀྱི་གནད་གཅོད་ཆུང་བར་གྱུར་ན་སྐྱབས་འགྲོ་
ནས་བཟུང་སྟེ་སྙིང་གའི་པདྨའི་ཁ་ཟུམ་པའི་སྔ་ལོགས་ཀྱི་བར་སྔར་ལུགས་ལྟར་བྱས་ནས་པདྨའི་ཁ་མ་ཟུམ་པར་རྗེ་བཙུན་འཇམ་པའི་དབྱངས་རྗེ་བདག་
ཉིད་ཆེན་པོ་དྲིན་ཅན་རྩ་བའི་བླ་མ་དྷཱིཿདམར་སེར་རང་གི་སེམས་ལྔ་དབྱེར་མེད་དུ་གྱུར་པའི་བླ་མ་འཇམ་པའི་དབྱངས་ཀྱི་རྣམ་པ་ལ་སེམས་རྩེ་གཅིག་
ཏུ་གཏད་དེ་འཕོའོ། །གལ་ཏེ་འཆི་བའི་དུས་ཀྱི་གནད་གཅོད་ཆེ་བ་སོགས་ཀྱིས་དེ་བཞིན་བྱེད་མ་ནུས་ན་གློ་བུར་དུ་པདྨའི་ཁ་ཕྱེ་ལ་བླ་མ་འཇམ་དབྱངས་
13

ཀུན་མཁྱེན་གསུང་འབུམ་༼བ༽
ལ་སེམས་གཏད་བཞིན་དུ་འཕོ་བར་བྱའོ། །པདྨའི་ཁ་འབྱེད་པའི་ལོང་མ་བྱུང་བར་གློ་བུར་དུ་འཆི་བ་བྱུང་ན་པདྨའི་ཁ་མ་ཕྱེ་ཡང་སྙིང་ནང་གི་བླ་མ་འཇམ་
དབྱངས་ཀྱི་རྣམ་པ་ལ་སེམས་བཟུང་ནས་འཕོ་དགོས་སོ། །འདི་གསུམ་པོ་གང་རུང་ཞིག་ཐུབ་ན་རང་གི་རྣམ་པར་ཤེས་བ་བླ་མ་འཇམ་པའི་དབྱངས་
དག་ཞིང་གང་དུ་གཤེགས་པའི་ཞིང་དེར་སོང་ནས་དེར་སྐྱེ་བ་ལེན་པར་འགྱུར་བ་ལ་ཐེ་ཚོམ་མེད་པ་ཆོས་ཉིད་ཡིན་ནོ། །བླ་མའི་རྣལ་འབྱོར་འདི་དབང་
ཐོབ་མ་ཐོབ་སྤྱིའི་དབང་དུ་བྱས་ནས་བྲིས་པ་ཡིན་ཀྱང༌། དབང་བཞི་དང་འབྲེལ་བའི་ཉམས་སུ་ལེན་ཚུལ་དང་མཆོད་པའི་སྐབས་སུ་རྫོགས་རིམ་དང་
འབྲེལ་བའི་མཆོད་འབུལ་སོགས་དབང་མ་ཐོབ་པར་བྱེད་མི་རུང་བས་མ་བྲིས་སོ། །དེས་ན་དེ་དང་ལས་ཚོགས་གཞན་རྣམས་ཞིབ་པར་བླ་མ་དམ་པའི་
ཞལ་ཤེས་དགོས་སོ། །
སྨྲས་པ། ཟབ་ལམ་རྣལ་འབྱོར་ནོར་བུའི་སྐོར་རྣམས་ལས། །ཟབ་མོ་ལྟ་བ་གཙོ་བོར་བྱེད་
པའི་ཚེ། །ཟབ་གསལ་ཤེས་རབ་རྩོལ་འཛད་འཇམ་དབྱངས་དང༌། །ཟབ་དོན་སྟོན་པའི་བླ་མ་དབྱེར་
མེད་དུ། །ངེས་པར་བསྒོམས་ཏེ་གསོལ་བཏབ་ཕྱག་མཆོད་མཐུས། །ངེས་དོན་བྱིན་རླབས་རྡོ་རྗེ་
བཞི་འགྲུབ་པའི། །ངེས་རྒྱུ་བྱང་སེམས་བདུད་རྩིའི་རྒྱུན་བབས་ཏེ། །ངེས་དག་དངོས་གྲུབ་ཀུན་
སྟེར་རྣལ་འབྱོར་འདི། །མཆོག་ཐུན་དངོས་གྲུབ་འབྱུང་བའི་སྒོ་གཅིག་བུ། །མཆོག་རབ་དམ་པས་
བསྔགས་པས་ལམ་བཟང་སྲོལ། །མཆོག་དམན་ཀུན་ལ་ཉེར་མཁོའི་གདམས་ངག་ཏུ། །མཆོག་གི་
བླ་མའི་དྲིན་ལས་བདག་གིས་རྙེད། །དོན་བཟང་སྙིང་གའི་དཀྱིལ་དུ་ལེགས་བཅུག་ནས། །དོན་མེད་
བྱ་བས་ཉིན་མཚན་མི་འདའ་བར། །དོན་མཐུན་གསོལ་འདེབས་ཐུན་བཞིར་འབད་བྱས་ན། །དོན་
ལྡན་དལ་འབྱོར་ཐོབ་པའི་དགོས་པ་འགྲུབ། །དེ་ཕྱིར་བླ་མའི་གསུང་གི་བདུད་རྩིའི་ཆར། །དེ་དང་
དེ་རུ་ཇི་ལྟར་ཕབ་པ་རྣམས། །དེ་དག་ཇི་བཞིན་བློ་གྲོས་སྣོད་ཆུད་ནས། །དེ་འདྲ་ཀུན་ལ་ཕན་ཕྱིར་
བཤད་པ་འདི། །མི་ཡི་སྐྱེ་དགུ་ཀུན་གྱི་གཙུག་གི་རྒྱན། །མི་མཐུན་ཕྱོགས་ལས་རྣམ་པར་རྒྱལ་
བའི་སྡེ། །མི་ཡི་དབང་པོ་དགའ་ལྡན་ཚེ་རིང་གི །མི་འགྱུར་བཀའ་ཡིས་འཁོར་ལོས་བསྐུལ་ངོར་
རོ། །འདིར་ལྟར་བསྐྲུན་པའི་དགེ་ཚོགས་བྱིན་རླབས་མཐུས། །འདི་ནས་ཇི་སྲིད་བྱང་ཆུབ་ཆེན་
པོའི་བར། །འདི་ལྟར་གདམས་པ་སྟོན་མཛད་བླ་མ་ཡིས། །འདི་བཞིན་རྗེས་སུ་འཛིན་པའི་རྒྱུར་
14

བླ་མའི་རྣལ་འབྱོར་ཙིནྟ་མ་ཎིའི་འཕྲེང་མཛེས།
གྱུར་ཅིག །གཞན་ཡང་བྱང་ཕྱོགས་རུ་བཞིའི་རྒྱལ་ཁམས་འདིར། །གཞན་གྱི་ཉེར་འཚེའི་བསམ་
སྦྱོར་ཀུན་ཞི་ནས། །གཞན་ཕྱོགས་ཟིལ་གྱིས་གནོན་པའི་རྒྱལ་སྲིད་མཐུ། །གཞན་གྱི་འགྲན་ཟླ་
མེད་པའི་དཔལ་ཐོབ་ཤོག །ཅེས་རྗེ་བདག་ཉིད་ཆེན་པོས་མཁས་གྲུབ་དགེ་ལེགས་དཔལ་བཟང་པོར་ཚིག་བརྒྱུད་དུ་གནང་བའི་ཟབ་
ལམ་བླ་མའི་རྣལ་འབྱོར་འདི་ཉིད་ལ། རང་བརྒྱུད་རྗེ་བླ་མ་ནས་རྩ་བའི་བླ་མའི་བར་ཡོང་གྲགས་དང༌། ཉེ་བརྒྱུད་རྗེ་བླ་མ་རང་ཉིད་ཀྱིས་རྒྱལ་བ་བློ་
བཟང་དོན་གྲུབ་ལ་དག་སྣང་གི་ཚུལ་དུ་གནང་བ་དང༌། ཐུན་མོང་མ་ཡིན་པའི་ཉེ་བརྒྱུད་རྗེ་བླ་མ་འཇམ་དབྱངས་ཞི་ཁྲོ་དང་བཅས་བས་བསྟན་པའི་
ཉི་མ་དཀའ་དྲིན་གསུམ་ལྡན་འཇམ་དབྱངས་བཞད་པའི་རྡོ་རྗེར་གསང་བ་བསམ་གྱིས་མི་ཁྱབ་པའི་དག་པའི་སྣང་བ་འབྱམ་ཀླས་བའི་རོལ་པ་ལས་
གསུངས་གི་གསང་བ་མཐའ་ཡས་པ་མངོན་སུམ་དུ་གསན་པའི་བརྒྱུད་པ་གསུམ་དང་ལྡན་པ་ལས་བདག་གིས་ཆེད་དུ་གསོལ་བ་བཏབ་བར་བརྟེན།
བླ་མའི་རྣལ་འབྱོར་ཙིནྟ་མ་ཎིའི་འཕྲེང་མཛེས་འདི་ཉིད་བཀའ་དྲིན་དུ་རྩལ་ཏེ་འདི་ཉིད་ཀྱི་ལུང་དང་ཚིག་དོན་ལ་གསུང་བཤད་རྒྱ་ཆེ་བ་ཉམས་ལེན་
དང་ཞལ་ཤེས་དམིགས་རིམ་གྱི་མན་ངག་རྣམས་བདག་ལ་ཐུགས་དགྱེས་བཞིན་དུ་གནང་བ་ནས་ལོ་སུམ་ཅུ་ལྷག་པའི་བར་རང་གིས་འཆག་མེད་
རྒྱུན་འཁྱེར་དུ་བྱས་ཏེ། འདྲིས་པར་བྱས་པའི་དོན་རྣམས་ཡིག་ཐོག་ཏུ་ཕབ་ན་བསྟན་རྒྱུན་ལ་ཕན་ནམ་སྙམ་པའི་ཐོགས